– Vi fikk melding om en mann som gikk etter en kvinne iført lite klær og dasket henne med en grein på skinka.

Politiet i Oslo fikk torsdag kveld en melding av det noe sjeldnere slaget fra Ekebergskogen.

– Vi fikk melding om en mann som gikk etter en kvinne som var iført lite klær, det var snakk om en topp og truse. Hun var bundet, og han gikk og dasket henne med en grein på skinka, sier operasjonsleder Tor Gulbrandsen i Oslo politidistrikt til TV 2.

Paret var da på vei mot Ekebergrestauranten, og en patrulje ble straks sendt til stedet.

– Vi lurte på hva dette var. Da de kom frem, kom de raskt i kontakt med paret. De forklarte at det var et slags rollespill. Sett i lys av at dette er såpass krenkende, og de hadde gjort dette offentlig med en rekke vitner, blir mannen anmeldt for dette, sier Gulbrandsen.

Kvinnen, som er i slutten av 20-årene, ble frigjort av politiet og bedt om å kle på seg. Mannen er i midten av 30-årene.